ชื่อสถานที่: สวนปาล์ม ฟาร์มนก
ชื่อสถานที่ในภาษาอังกฤษ: Suan Palm Farm Nok
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: ไร่/สวนเกษตร (ฟาร์มสัตว์/ประมง)
ที่ตั้ง: 25 หมู่ 6 - บางตลาด คลองเขื่อน ฉะเชิงเทรา 24110 ภาคตะวันออก
รายละเอียด: บนพื้นที่กว่า 100 ไร่ ภายใต้บรรยากาศของปาล์มประดับนานาชนิด เป็นแหล่งรวบรวมสายพันธุ์นกแก้วไว้มากที่สุด เพาะพันธุ์และจำหน่วยนกแก้วมาคอร์ (พันธุ์บลูแอนด์โกลด์, สกาเล็ต, กรีนวิง, ไฮยาซิน) นกกระตั้ว สุนัขพันธุ์ต่างประเทศ (พันธุ์เฟรนช์ มาสทีฟ) และต้นปาล์มมากกว่า 10 สายพันธุ์ เช่น ตาลฟ้า มูลิไอ วิคตอเรีย โคราช ฟ็อกซ์เทล ริเวอร์ อินทผลัมโคราช อ้ายหมีมาโค เป็นต้น มีวัตถุประสงค์เพื่อส่งเสริมและให้ความรู้แก่ผู้สนใจในการเลี้ยงนกแก้วอย่างถูกต้อง รวมทั้งการอนุรักษ์นกแก้วหลายสายพันธุ์เพื่อให้คนรุ่นหลังได้เห็นและเรียนรู้กระบวนการผลิตลูกนกแก้วอย่างใกล้ชิด นักท่องเที่ยวสามารถเข้าเที่ยวชมและเลือกซื้อผลิตภัณฑ์ในสวนได้
Recommendation
-  Bird’s Mansion  คฤหาสน์ที่รวบรวมนกแก้ว หลากหลายสายพันธุ์ทั้งขนาดเล็กและใหญ่ มีบันไดเวียนสามารถขึ้นไปถ่ายรูป และป้อนอาหารนกแบบใกล้ชิด  พิเศษสุดพบกับ นกกระเรียนญี่ปุ่นขนาดใหญ่ ที่หาชมได้ยากในประเทศไทย
- Dog café  ถ่ายรูปและเล่นสนุกกับเจ้าสุนัขสายพันธุ์ใหญ่แต่ใจดี ได้แก่ อลาสกัน มาลามิวท์ , นิวฟาวด์แลนด์
- Macaw Feeding   กรงนกขนาดใหญ่ที่รวม นกแก้ว มาคอว์หลายสายพันธุ์ สามารถถ่ายรูป และป้อนอาหาร แบบใกล้ชิดกับเจ้า "ไฮยาซิน มาคอว์" (Hyacinth Macaw) ราชาแห่งนกแก้ว ที่มีขนาดใหญ่ที่สุดในโลก ราคาหลักล้าน จากถิ่นกำเนิด ทวีบอเมริกาใต้
- ห้องแสดงการเพาะพันธุ์นก    ชมขั้นตอนการเพาะพันธ์นกแก้ว และการจำหน่ายลูกนก
- เต่ายักษ์ซูลคาต้า  เดินชมและให้อาหาร เต่าบกที่มีขนาดใหญ่เป็นอันดับ 3 ของโลก มีถิ่นกำเนิดที่ประเทศเซเนกัล ซูดาน เอธิโอเปีย กระดองจะมีสีน้ำตาลไปจนถึงสีเหลืองทอง มีขาที่แข็งแรง กินเก่ง เดินเก่ง แสนเชื่อ
- ไก่ฟ้าและนกยูง  เดินชมไก่ฟ้าและนกยูง หลากหลายสายพันธุ์ที่หาชมได้ยาก เช่น ไก่ฟ้าพญาลอ (Siamese Fireback) , ไก่ฟ้าหน้าเขียว (Crested Fireback) ,นกยูงอินเดียขาว  (White Peafowl)
- กรงนกเงือก  ชมนกเงือกหัวแรด (Rhinoceros Hornbill) ทีมีลำตัวสีดำ ขนาดใหญ่ มีจุดเด่นคือ จงอยปากหนาที่ใหญ่ ปากสีงาช้างจนถึงสีเหลือง โหนกแข็ง ปีกกว้างใหญ่ บินได้แข็งแรง กินผลไม้เป็นอาหารหลัก และสัตว์ขนาดเล็กเป็นอาหารเสริม ชอบทำรังอยู่ในโพรงไม้
- ฟลามิงโก้   ชมนกฟลามิงโก้ 2 สายพันธุ์ ได้แก่ 
ฟลามิงโก้แคริเบียน (Caribbean Flamingo) มีถิ่นกำเนิดในทะเลแคริบเบียน, ตอนใต้ของรัฐฟลอริดา, เม็กซิโก, และหมู่เกาะกาลาปาโกส สีขนทั่วไปเป็นสีชมพูเข้มหรือแดงส้ม 
ฟลามิงโก้ใหญ่ (Greater Flamingo) มีถิ่นกำเนิดในทวีปแอฟริกา อนุทวีปอินเดีย ตะวันออกกลางและตอนใต้ของทวีปยุโรป มีคอและขายาว จะงอยปากสีชมพูส่วนปลายสีดำ ขนส่วนลำตัวและคอสีขาวเหลือบชมพู
- สวนเป็ด-ห่านแปลก ชมและให้อาหารเป็ดสวยงาม หงส์ ห่านแปลก เช่น หงส์ปากดำ (Trumpeter Swan) ที่ใหญ่ที่สุดในโลก, ห่านอียิปต์ (Egyptian Goose) สีสันสวยงาม เพราะมีสีแกมกันหลากหลายสี
- สวนกวาง ชมและให้อาหาร กวาง 2 สายพันธุ์ ได้แก่ กวางดาว และ กวางรูซ่า  
กวางดาว ((Spotted Deer) ) ที่มีขนาดลำตัวกลาง ขนสีน้ำตาลแดง มีจุดสีขาวเรียงเป็นลายข้างตัวให้ความ สวยงามและสะดุดตากลางหลังมีแถบสีดำทอดเป็นแนวยาวไปถึงโคนหาง กวางรูซ่า  (Rusa Deer)  มีถิ่นกำเนิดที่เกาะชวาของอินโดนีเซีย ลำตัวมีสีน้ำตาลเหลือง-น้ำตาลเทา บริเวณใต้คอและใต้ท้องมีสีน้ำตาลอ่อน เพศเมียจะมีสีอ่อนกว่าเพศผู้
- โซนแอดเวนเจอร์  สนุกไปกิจกรรมการปีนหน้าผาจำลอง วัดความแข็งแร็งของร่างกาย
- บ้านหิน  ชมบรรยากาศบ้านหิน (Stone House) ที่ตกแต่งไตล์อังกฤษ  มีปลาช่อนยักษ์อเมซอน (Arapaima) ขนาดใหญ่ที่เวียนว่าย รอทักทายทุกคน สามารถมองเห็นสวนจักราศีแบบใกล้ชิด สวนจักราศี ชมสวนไม้ดัดสวยงาม ตกแต่งสไตล์อังกฤษ สามารถขึ้นไปถ่ายรูป ชมบรรยากาศโดยรอบ ที่ชั้นบน Stone Tower
- บ้านควายไทย  พบกับครอบครัว พี่สีนิล  สีนวล สีเผือก  นุนิน และ มิลกี้บอย ควายเผือกสัญชาติไทยแท้  ตัวใหญ่  กินเก่ง และชอบให้ป้อนหญ้า
- บ้านเป็ด-ไก่  ชมฝูงเป็ดที่เลี้ยงด้วยวิธีธรรมชาติ
- สวนผัก ชมแปลงผักสวนครัวปลอดสารพิษ ปลูกด้วยวิธีธรรมชาติ ไม่ใช่ยาฆ่าแมลง สามารถเลือกซื้อกลับไปได้ด้วย
- บ้านแพะ ชมและให้อาหารฝูงแพะแองโกล่า (Angora) แพะสายพันธุ์ตุรกี มีขนค่อนข้างยาวเมื่อเทียบกับพันธุ์อื่นๆ เส้นขนเป็นปุย ละเอียดอ่อนนุ่ม 
รายละเอียดในภาษาอังกฤษ: -
จุดเด่น: -
เวลาเปิดให้บริการ: เปิดให้บริการทุกวัน ตั้งแต่เวลา 9.30-17.00 น.
ช่วงเวลาการเปิดให้บริการของปี: -
ติดต่อ: 081-868-1174 / 080-587-1911
สถานที่ใกล้เคียง: ตั้งอยู่ห่างจากตัวเมืองฉะเชิงเทราประมาณ 20 กิโลเมตร ถัดจากเทวสถานอุทยานพระพิฆเณศ 2 กิโลเมตร